**ГЛОССАРИЙ**

1. **Қағида (лат.principium) –** бұл қандай да бір теорияның, тұжырымдаманың алғышарты, негізгі түсінігі. Ол зерттеу әрекетінің неғұрлым тұрақты, өзгермейтін ұстанымдары.
2. **Параллельдік қағидасы** - психологиялық құбылысты бейнелейтін көрсеткіштер туралы ақпараттарды жоғарылату үшін пайдаланылады.
3. **Экстремалдық қағидасы** - зерттелетін құбылыстардың неғұрлым типтік параметрлерін алу мақсатында экстремалдық ситуациялар жасау.
4. **Референттілік қағидасы** - құбылыстың маңызды сезімтал белгілерін іздеу.
5. **Бірізділік қағидасы** - зерттелетін құбылыстардың табиғаты мен фактілерді түсіндірудегі жалпылаулардың бірізділік деңгейлерін ескеру.
6. **“L-мәліметтер” (Lіfe record data)** – зерттеу мәліметтері адамның күнделікті өмірдегі жүріс – тұрысын тіркеу жолымен алынады.
7. **“Q-мәліметтер” (Questіonnaіre data)** – зерттеу мәліметтері жеке адамға сауалнама және басқа да өзіндік бағалау әдістері арқылы зерттеу жүргізу барысында алынады.
8. **“T-мәліметтер” (objectіve test data)** – зерттеу мәліметтері бақыланатын эксперименттік ситуацияларға ие объективті тесттер арқылы алынады.
9. **Теория** (гректің theria - қарау, зерттеу) - ұғымдардың жүйесі шындықтағы дәлелдемелер туралы сенімді ғылыми білімнің формасы. Ол қоғамдағы заңдылықтар мен өзара қарым-қатынастардың тұтас көрінісін береді.
10. **Аксиома (грек.ахіота)** – сенімділік арқасында, логикалық дәлелсіз қабылданатын шынайы қағидалар;
11. **Постулаттар (лат.postulatum)**–пайымдаулар, олардың дұрыстығы дәлелденбесе де теория оны шынайы деп қабылдайды;
12. **Болжам** - психикалық құбылыстар арасындағы байланыстардың мәні мен сипаты, объектінің құрылымы туралы ғылыми жорамалдау болып табылады.
13. **Сипаттау болжамы** - бұл объектілердің жіктелуі (маңызды қасиеттері бойынша), құрылымдылығы (зерттелетін объектінің жекелеген элементтері арасындағы байланысы), функционалдығы (өзара әрекеттестік байланыстарының тығыздығы) туралы болжамдаулар.
14. **Түсіндіруші болжам** - зерттелетін объекті мен құбылыстардың себеп-салдарлық тәуелділіктері туралы болжамдар. Бұл болжамдар эксперименттік тексеруді қажет етеді.
15. **Прогноздық болжам** - зерттелетін объектінің даму заңдылықтары мен тенденцияларын ашып көрсетуге бағытталған болжам.
16. **Статистикалық болжам** - математикалық статистика түрінде параметрлер арасында байланысты орнатады.
17. **Нөлдік болжам (Н0) -** бұл өлшеніп отырған екі құбылыстың, параметрлердің арасында өзарабайланыстың немесе айырмашылықтың жоқтығы туралы болжам.
18. **Концептуализация процедурасы** - зерттеудің әлеуметтік тапсырыстан нақты зерттеу объектісіне ауысуы болып табылады. Концептуализация процедурасы төмендегі жағдайларды: зерттеу мәселесін, мақсатын, міндетін, объектісін, таңдау тобын негіздеу, яғни зерттеудің концептуалды сызбасын нақтылауға мүмкіндік береді.
19. **Танымдық процедура** - бұл зерттеудің ішкі міндеттерін қою мен осыған сәйкес бірқатар танымдық нәтижелерді алуға дейінгі аралықты қамтиды. Объективтендіру процедурасы - алғашқы эмпирикалық мәліметтерді, яғни, жаңа, бастапқы мәліметтерді ғылыми-теоретикалық және қолданбалық нәтижелерге айналдырудағы кезең. Бұл процедура осы жаңа білімдердің ғылыми білімдер жүйесіндегі орнын, күнделікті өмірлік тәжірибеде пайдалану тәсілдерін анықтауға мүмкіндік береді.
20. **Ғылыми зерттеу бағдарламасы** - бұл объектіні зерттеудің әдіснамалық, әдістемелік-процедуралық негізі бейнеленетін ғылыми құжат.
21. **Бас жиын** - ғылыми-психологиялық зерттеу бағдарламасы бойынша зерттеу пәні болып табылады және территориялық, уақыттық шектерімен ажыратылған кең түрдегі объектілер жиыны.
22. **Таңдау тобы -** бас жиынның бақылау немесе тікелей зерттеу объектісіне айналатын бөлігі.
23. **Репрезентативтілік** – (француз representatі - показательный) таңдау жиынының бас жиынының сипаттамасын көрсететін іріктеу жиынының қасиеттері.
24. **Іріктеу бірлігі -** таңдамалы жиынды іріктеудің әрбір кезеңінде алынатын бас жиынның элементтері.
25. **Бақылау бірлігі** - қалыптасқан таңдамалы жиынның статистикалық бақылауға тікелей қатысатын элементтері.
26. **Дисперсия -** бас жиын немесе іріктеу жиынының жекелеген мәндерінің орта көрсеткіштерден ауытқуы. Дисперсия неғұрлым жоғары болса, зерттеуді жалғастыру үшін, іріктеу жиынын соғұрлым көлемді болуы қажет.
27. **Пилотажды зерттеу** - зерттеудің негізгі процедуралары мен әдістеме сапаларын тексеруге арналған зерттеу.
28. **Табиғи зерттеу (полевое исследование)** - объектіні табиғи жағдайларда ақиқаттық айнымалылардың арасындағы байланыстарда зерттеу болып табылады. Фундаменталды зерттеу - белгісіздік дәрежесі жоғары жаңа құбылыстар мен табиғат заңдарының ашылуы мен қоғамның ғылыми біліктілігін арттыру мен оларды тәжірибеде қолдануға арналған зерттеулер.
29. **Қолданбалы зерттеу** - жаңа немесе қазірдің өзінде белгілі құбылыстар мен табиғат заңдарын ары қарай жетілдіру мақсатында шыққан нәтижелерін адам мен қоғамның практикалық қызметінде пайдаланатын зерттеулер. Ол нақты тәжірибелік міндетті шешу үшін пайдалануы тиіс білімдерді алу мақсатында жүргізіледі.
30. **Бір пәндік зерттеулер** жекелеген ғылым шеңберінде жүргізілетін зерттеу.